text: Akutbiler breder sig på landet
  16 januar 2011 kl. 18.01
  Flere og flere landsbyer investerer i deres egne akutbiler. De vil være sikker på hurtig udrykning - i nogle tilfælde er de lokale akutbiler 7-8 minutter hurtigere fremme end en ambulance.
  Pr. 1. januar 2011 kunne den lille by Fjelstrup kalde sig ejer af en ny akutbil. Byens borgere har selv sparet sammen til den.
  De er blevet inspireret af Sommersted. Her kunne akutbilen nå frem på bare otte minutter. 
  Trygheden ved at vide, at hjælpen kan nå hurtig frem, er prisen værd, mener borgerne i både Sommersted og Fjelstrup.
  Se den nye akutbil og hør mere om de privatfinansierede akutbiler i TV SYD's udsendelse klokken 19.30.
  